ལོ་གཅིག་གི་གོང་དུ་དུད་ཁྱིམ་དགུ་ལས་མེད་པའི་ཡུལ་སྨད་ཤང་ད་ཆ་བྲེལ་འཚུབ་ཆེ་བའི་འཛུགས་སྐྲུན་བྱེད་ས་ཞིག་ཏུ་གྱུར་ཡོད།སྒྲོལ་དཀར་དང་གཡང་འཛོམས་གཅེན་གཅུང་གཉིས་ཀྱི་རྡོ་ཁང་མཐོང་རྒྱུ་མེད་ཅིང་ཐོག་ཁང་བརྩེགས་གསུམ་ཅན་ཞིག་ཏུ་གྱུར།ཁང་པ་གསར་པ་དེ་སྔོན་ཆད་དང་བསྡུར་ན་ཇེ་ལེགས་སུ་གྱུར་ཡོད་ཅིང་།རྗེས་སུ་ཇ་མངར་མོ་འཐུང་སའི་ཇ་ཁང་ཞིག་བཙུགས་ནས།འཁྲི་ཤིང་གི་ལག་གདུབ་དང་སྨྱུག་བསླས་ཐོན་རྫས་སོགས་བཙོང་ན་འཚོ་རྟེན་འདང་ངེས་རེདཅེས་གཅུང་མོ་གཡང་འཛོམས་ཀྱིས་སྐད་ཆ་མགྱོགས་པའི་ངང་བརྗོད།ཁོང་མོ་དགའ་སྤྲོ་སྐྱེ་དགོས་པ་ཞིག་ནི་ན་ནིང་སློབ་ཆེན་ནས་མཐར་ཕྱིན་པའི་བུ་བསོད་ནམས་དོན་གྲུབ་ད་ལོའི་ཟླ་དང་པོར་ཡུལ་སྨད་ཤང་གི་གཞུང་ཞབས་པ་ཞིག་ཏུ་གྱུར་ཡོད།